Monday Morning Mood - Klezmeriáda - Eötvös Blog
Fotócsütörtök - Nézz oda, kedvesem
Ugyan Krakkóban még javában benne vagyunk a szorgalmi időszakban, a szegedi vizsgaidőszak sötét fellege errefelé is gyülekezik. Ez pedig egyet jelent: tanulni kell, a tanuláshoz pedig kell valami jó serkentő muzsika. Több évnyi vizsgaidőszak után az ember könnyen ráun a szokásos instrumentális zenére, legyen az klasszikus vagy filmzene, ezért érdemes új vizekre evezni. Az alapképzéses szakdolgozat írása közben találtam rá a legjobb motivációs aláfestő zenére, a klezmerre. De hogy mi is ez...?
A klezmer alapvetően a közép-kelet-európai zsidóság sajátos zenéje. A múltját tekintve elég nehéz visszafejteni, de leginkább különböző ünnepnapokon (például lakodalmakon) játszott táncdalokból ered. Ezen felül nehéz meghatározni a stílust, hiszen keveredik benne a zsidó tradíció a multikulti térség népzenei motívumaival, így nem nehéz benne felfedezni többek között ukrán, román, különféle balkáni vagy cigány zenei elemeket. És hogy miért jó épp ez a szövevényes stílus a tanuláshoz? Mert alapvetően instrumentális és ritmusos, így ébren tart és motivál, de nem tereli el túlságosan a figyelmet - és persze mindeközben egyszerűen fantasztikus, ahogy előadják. Klezmerre fel!
1. Fanfare Ciocârlia: Asfalt Tango
2. Budapest Klezmer Band: Sha Sha Di Shwigern Kumt
3. Barcelona Gipsy Klezmer Orchestra: Shalom Alechem
4. Klezmer Trio: Odessa Bulgarish
5. The Cracow Klezmer Band: Klezmer Caravan
6. Amsterdam Klezmer Band: Tarantula
7. Bregovic: Prawy do lewego (ft. Kayah)
8. Taraf de Akácfa: Akácfa Cocek
9. Paul Cantelon: Odessa Medley
10. Giora Feidman: If I Were A Rich Man
tanulás népzene klezmer monday morning mood
https://eotvoskollegium.blog.hu/api/trackback/id/tr998145484